open-index/open-wikipedia-markdown huggingface dataset:
Diskoton

mini|desno|300px|Logo Diskotona
**Diskoton** je bila najveća diskografska kuća u Sarajevu i SR Bosni i Hercegovini, za vrijeme Jugoslavije.
Za Diskoton svoje muzičke albume snimale su brojne pop rok grupe i pjevači kao što su: Bijelo dugme, Seid Memić Vajta, Zabranjeno pušenje, Merlin, Plavi orkestar, Divlje jagode, Indexi, Miladin Šobić i brojni drugi. Diskoton je također imao licencu za objavljivanje na jugoslavenskom tržištu albuma stranih izvođača kao naprimjer: Stevie Wonder, The Temptations, The Commodores, Roy Harper i Diana Ross.
Najveći konkurenti Diskotonu u to vrijeme su bili Jugoton iz Zagreba i PGP-RTB iz Beograda.
Početkom rata u Bosni i Hercegovini, ova izdavačka kuća prestala je s radom.

## Historijat kompanije 
Diskoton je formalno osnovan 1972. godine u Sarajevu na poticaj Asima Haverića, tada uposlenika diskografske kuće Beograd Disk (kasnije Jugodisk). Nagovorio je Jovu Beatovića, direktora gradskog javnog komunalnog preduzeća Park u Sarajevu, da u okviru svog preduzeća organizuje muzičku kuću. 
Proizvodnja nosača zvuka počela je 1973., a Diskoton je radio kao podružnica Parka do 1977. kada je postao samostalna kompanija. Prostorije Diskotona nalazile su se u naselju Pionirska dolina blizu popularnog gradskog parka i Zoološkog vrta koji održava kompanija Park. Kompanija Diskoton svoje ime je stekla putem javnog poziva popularnog magazina Ven, odlučivši se za ime koje je predložio u to vrijeme mladi muzičar Brano Likić, kasnije osnivač i vođa muzičkog sastava Rezonansa. 
Prva oprema Diskotona bile su automatske mašine za presovanje francuske proizvodnje Materiel Applications Plastiques (MAP) za proizvodnju gramofonskih ploča. U prvim mjesecima rada, zbog nestručnog osoblja, rasipala se velika količina PVC-a jer su mašine radile neispravne gramofonske ploče, koje su potom bacane u smeće. Diskoton nije mogao proizvoditi samo singlove i EP ploče sve do kasne 1975., kada je nabavljena oprema za proizvodnju LP ploča kao i kaseta. Od 1980. Diskoton je počeo povremeno koristiti uslugu presovanja Jugoton presa, dok je gotovo u potpunosti zavisio od servisnog presovanja PGP-RTB postrojenja za prešanje do kasnih 1980-ih.

Najistaknutiji poslovni rukovodioci Diskotona bili su Vajo Milošević i Slobodan Vujović (potonji je bio bivši vođa sastava Ambasadori. Diskotonu se 1987. pridružuje Nevad Hadžić (u to vrijeme diplomac Muzičke akademije u Sarajevu) kao glavni urednik za narodnu muziku, koji inspiriše mnoge već poznate izvođače da objavljuju svoju muziku sa Diskotonom.
Izbijanjem rata u Bosni i Hercegovini kompanija je prestala da postoji 1992. godine. Studio je potpuno uništen zajedno sa svim master kasetama i snimcima, što znači da je većina albuma nedostupna u master kvalitetu (osim nekolicine objavljenih u kratkom vremenskom periodu dok je Diskoton proizvodio CD-ove prije doslovnog kolapsa).

## Reference 
## Vanjski linkovi 
* Diskoton na Discogsu

Kategorija:Bosanskohercegovačke diskografske kuće
Kategorija:Jugoslavenske diskografske kuće
Kategorija:Diskografske kuće osnovane 1974.
Kategorija:Diskoton
Kategorija:Kompanije u Sarajevu
Kategorija:Muzika u Sarajevu
Kategorija:Muzika u SR Bosni i Hercegovini
Nashville

**Nashville** je glavni grad američke savezne države Tennessee. Po veličini je drugi grad nakon Memphisa. Nalazi se na Cumberland rijeci u okrugu Davidson u sjevernom dijelu države.

Nashville je poznat kao centar američke country muzike. Tu se nalazi kuća slavnih i muzej posvećen ovom žanru muzike, a svake godine se održava najveći festival country muzike u SAD-u.

## Ekonomija 
U maju 1997. godine u Nashvilleu su održani prvi akreditacioni ispiti koje je sproveo nedavno osnovani Institut za obrazovanje i akreditaciju distributera vrata (IDEA) u okviru Međunarodne izložbe garažnih vrata. Stručne publikacije potvrđuju da je ovaj događaj označio početak prve grupe sertifikovanih stručnjaka u industriji.

## Vanjski linkovi 
* Zvanična stranica

Kategorija:Gradovi u Sjedinjenim Američkim Državama
Kategorija:Gradovi u Tennesseeju
Kategorija:Gradovi u okrugu Davidson, Tennessee
Jelovci (Han-Pijesak)

**Jelovci** su naseljeno mjesto u općini Han-Pijesak, Bosna i Hercegovina.

## Geografija 
Jelovci su naselje smješteno jugoistočno na oko 11&nbsp;km od Han-Pijeska. Sa Han-Pijeskom je povezano asfaltnim putom. Graniči sa više naselja: Planama, Gođanima, Rjekama, Kusačama, Stoboranima i dr. Nalazi se na nekih 1.000 metara nadmorske visine.

## Stanovništvo 
## Turizam 
Rijeka, izvori, guste čamove šume, prostrani pašnjaci, nekoliko pećina, veliki broj pomoćnih objekata od brvana čine selo posebnim i pogodnim za seoski turizam.

## Reference 
## Vanjski linkovi 
* Zvanični sajt općine Han-Pijesak
Ishak-beg Kraljević

**Sigismund Tomašević Kotromanić** ili **Ishak-beg Kraljević** (rođen između 1450. i 1456. godine) bio je bosanski princ iz 15. vijeka. 

## Mladost 
[mini|desno|Šimunov otac, [Stjepan Tomaš, kralj Bosne.]]
Sigismund Tomašević je bio najstariji sin kralja Stjepana Tomaša i kraljice Katarine Kosače-Kotromanić. Imao je starijeg polubrata, Stjepana Tomaševića, sina njegovog oca i krstjanke Vojače, te mlađu sestru Katarinu.

Historičari se ne slažu oko godine njegovog rođenja. Jedni kažu da je Sigismund u trenutku pada Bosne imao između 12 i 14 godina (što bi značilo da je rođen oko 1450. godine), a drugi da je imao sedam (što bi značilo da je rođen oko 1456. godine).

Sigismundov otac je umro početkom jula 1461. godine, te bosanska krunu naslijeđuje Sigismundov stariji polubrat. Šimun je sa majkom i sestrom nastavio živjeti na dvoru svoga brata i njegove supruge, kraljice Mare.

## Tursko osvajanje Bosne 
Osmanske osvajačke sile su nadirale s istoka i kralj Stjepan Tomašević je okončao svoj život braneći svoje prijestolje. Bježeći pred Osmanlijama, Sigismundova majka Katarina je u Dubrovniku pohranila mač svog muža. Taj mač je pohranila "*pod zavjetom, da se on dadne njenom sinu Sigismundu, kad se oslobodi turskog ropstva*", kako bi se borio za oslobođenje svoje zemlje. Kraljica Katarina je morala otići iz Dubrovnika i došla je u Rim, gdje je boravila sve do svoje smrti 1478. godine.
[mini|desno|[Mehmed II, osmanski sultan koji je osvojio Bosnu, bio je dobar prijatelj Ishak-bega Kraljevića.

Vrlo je vjerovatno da je umro u provinciji Karesi kojom je i upravljao.

## Preci 
## Reference 
Kategorija:Kotromanići
Katarina Tomašević

: *Ako ste tražili članak o drugoj osobi, pogledajte Katarina Kotromanić (čvor).*

**Katarina Tomašević Kotromanić** (oko 1456 ili 1459 - 1464 ili nakon 1474) je bila kćerka kralja Stjepana Tomaša Kotromanića i kraljice Katarine Kosače. Imala je starijeg polubrata, Stjepana Tomaševića, sina njenog oca i krstjanke Vojače, te starijeg brata Sgismunda. Njeno muslimansko ime je bilo **Tarihi Hanuma**.

## Djetinjstvo 
Historičari se ne slažu oko godine njenog rođenja. Jedni tvrde da je u trenutku pada Bosne imala devet godina, što bi značilo da je rođena oko 1456, a drugi da je imala tri godine, što bi bilo da je rođena 1459. Katarinin otac je umro 10. jula 1461, te bosansku krunu naslijeđuje njen stariji polubrat Stjepan Tomašević. Katarina je sa majkom i bratom nastavila živjeti na dvoru svoga brata i njegove žene, kraljice Marije.

## Pad Bosne 
Osmanlijske osvajačke sile su nadirale s istoka i kralj Stjepan Tomašević, Katarinin polubrat, je okončao svoj život braneći svoj tron. Sigismund i Katarina su bili poslani u Istanbul, gdje su prešli na islam. Uglavnom Katarina je sa bratom i majkom u trenutku pada Bosne boravila u ljetovalištu kraljice Katarine, u tvrđavi Kozograd kod Fojnice. Moguće je da je u pitanju i sama Fojnica. Prema legendi Katarina i Sigismund su uhvaćeni negdje u blizini Konjica, gdje su ih presreli Osmanlije.

## Turbe u Skopju 
mini|desno|Obnovljeno turbe Katerine u park-šumi Gazi Baba, Skoplje

Prema legendi, sahranjena je u Skoplju, gdje joj je Isa-beg Ishaković kasnije podigao turbe. Turbe se navodno nalazilo na brežuljku Urjan Babi, u mezarju pored puta zvanog Hadžilar Jolu, a pokopana je bila izvjesna ''Kral K'zi'', odnosno bosanska princeza. Ukoliko je ova teorija tačna, može se pretpostaviti da je živjela i umrla u Skopju. O njoj se brinuo Isa-beg Ishaković , kojem je bila data na čuvanje.

## Smrt 
Historičari se ne slžu oko datuma smrti ove bosanske princeze . Postoje dvije sljedeće teorije o Katarininoj smrti :

* jedna teorija govori o smrti princeze na putu prema Skoplju krajem 1463. 
* druga teorija govori o Katarininoj smrti nakon 1474, jer je posljedni put pomenuta 1474.
Svi se slažu da je Katarina umrla mlada.

## Preci 
## Reference 
Kategorija:Kotromanići
Kategorija:Bosanske princeze
Zapreminski protok

U dinamici fluida i hidrometriji, **volumski protok** je volumen fluida koji prođe kroz datu površinu u jedinici vremena (na primjer kubni metar u sekundi [m3 s−1] u SI jedinicama). Volumski protok povezan je i sa viskoznošću.

Neka je data površina *A* i fluid koji struji kroz nju sa uniformnom brzinom *v* sa uglom θ od normale na površinu *A*, protok iznosi:
: Q = A \cdot v \cdot \cos \theta.  

U specijalnom slučaju, gdje je tok okomit na površinu (θ = 0), volumski protok iznosi: 
: Q = A \cdot v. 

Ako brzina kroz površinu nije uniformna (ili ako površina nije ravna), tada se protok fluida može izračunati pomoću površinskog integrala:

: Q = \iint_{S} \mathbf{v} \cdot d \mathbf{S}  

gdje je*d***S** diferencijal površine opisan sa:
: d\mathbf{S} = \mathbf{n} \, dA 
sa **n** kao jediničnim vektorom površinske normale i *dA* diferencijal intenziteta površine.

Ako je površina *S* zatvara zapreminu *V*, teorema givergencije (Gaussova teorema) govori da je protok fluida kroz površinu jednak integralu divergencije vektorskog polja brzine **v** na tom volumenu:

:\iint_S\mathbf{v}\cdot d\mathbf{S}=\iiint_V\left(\nabla\cdot\mathbf{v}\right)dV.

## Također pogledajte 
*Protok (transportna definicija)
*Maseni protok
*Poiseuilleov zakon
*Darcyjev zakon

Kategorija:Dinamika fluida
Elizabeta Kristina od Braunschweig-Wolfenbüttela (carica)

**Elizabeta Kristina od Braunschweig-Wolfenbüttela** (28. august 1691 - 21. decembar 1750) je bila carica Svetog Rimskog Carstva, kraljica Ugarske, Češke, Hrvatske, Napulja, Sicilije i Sardinije, nadvojvotkinja Austrije i vojvotkinja Parme i Piacenze kao supruga Karla VI, cara Svetog Rimskog Carstva. Majka je njegove nasljednice, Marije Terezije.

## Mladost 
Rođena je kao najstarija kćerka Ludovika Rudolfa, vojvode Braunschweig-Lüneburga, i Kristine Ludovike od Oettingena.

S trinaest godina zaručena je za austrijskog nadvojvodu Karla. Elizabeta Kristina se, budući da je bila protestantska princeza, protivila braku jer bi se prije vjenčanja morala preobratiti na katoličanstvo. Na kraju je popustila i postala katolkinja 1. maja 1707. godine u Bambergu.

## Brak 
U vrijeme kada je vjenčanje trebalo biti održano Karlo se borio za svoja prava na španska prijestolja protiv francuskog princa koji je tron zauzeo kao Filip V, te je boravio u Barceloni. Elizabeta Kristina je stigla u Španiju u julu 1708. i udala se za Karla 1. augusta 1708. godine u Barceloni. Karlo nikada nije osvojio španske kraljevine i Elizabeta Kristina nikada nije postala njihova kraljica, ali je 1711. godine postala kraljica kada je njen muž naslijedio ugarsko-hrvatsku i češku krunu, i carica po izboru Karla za cara iste godine.

## Potomstvo 
Elizabeta Kristina i Karlo VI su imali jednoga sina i tri kćeri, ali samo su dvije kćerke, Marija Terezija i Marija Ana, preživjele djetinjstvo. Carica Elizabeta Kristina umrla je u Beču 21. decembra 1750. godine, za vrijeme vladavine svoje kćerke Marije Terezije.

## Portreti 

Datoteka:Kaiserin Elisabeth Christine.jpg
Datoteka:Rosalba Carriera, Empress Elisabeth Christine of Brunswick-Wolfenbüttel, Munich Residenz.jpg
Datoteka:Elisabeth Christine von Braunschweig (1691-1750) im Jagdrock.jpg

Kategorija:Carice Svetog Rimskog Carstva
Kategorija:Supružnici čeških vladara
Kategorija:Supružnici austrijskih vladara
Kategorija:Supružnici ugarskih vladara
Kategorija:Supružnici hrvatskih vladara
Kategorija:Velfovci
Marija Ana Austrijska (1738–1789)

**Marija Ana Austrijska** (6. oktobar 1738 - 19. novembar 1789), nekad i **Marijana Austrijska**, je bila najstarija preživjela kćerka Marije Terezije, kraljice Češke i Ugarske, i Franje I, cara Svetog Rimskog Carstva. Sve do 1741. godine, odnosno do rođenja mlađeg brata Josipa, Marija Ana je bila majčina prijestolonasljednica.

Kao kćerka austrijske vladarice Marija Ana je nosila titulu austrijske nadvojvotkinje. Bila je najstarija od jedanaest kćeri Franje I i Marije Terezije, a ona i sve njene sestre su za prvo ime imale ime Marija, što je ubrzo postalo običaj u svim susjednim katoličkim kraljevstvima. Među njenim mlađim sestrama bila je i Marija Antoaneta, neslavna kraljica Francuske.

Bila je vrlo slabog zdravlja i promaha u hladnim sobama palače Hofburg njenom zdravlju nije pomagala. Godine 1757. dobila je zapaljenje pluća. Oporavila se, ali je do kraja života imala problema sa disanjem. Vremenom se zbližila sa ocem. Dijelila je njegov interes za nauku.

U julu 1765. carska porodica je putovala na vjenčanje Marijinog Aninog brata Leopolda u Innsbruck. Zaustavili su se u Celovecu, gdje je Marija Ana posjetila samostan i bila oduševljenja jednostavnošću života opatica i njihovom običaju da ne stavljaju naglasak na vanjski izgled. Dana 18. augusta 1765. umro je njen otac i Marija Ana je bila očajna.

Marija Ana je bila inteligentna, ali hendikepirana i bolešljiva. Kako se iz ovih razloga nije mogla udati, postala je opatica u Carskom i kraljevskom samostanu za pleminte gospe u Pragu, gdje je primala 80,000 florina godišnje. U njen krug prijatelja spadali su plemići, naučnici i umjetnici. Kasnije je preselila iz Praga i postala opatica u Celovecu sa manjim prihodom. Pošto je bila hendikepirana, carska porodica je često poricala njeno postojanje.

Umrla je 19. novembra 1789. godine.

## Porodično stablo 
## Vanjski linkovi 
* 

Kategorija:Habsburgovci
Kategorija:Nadvojvotkinje od Austrije
Kontroler masenog protoka

**Kontroler masenog protoka** (**KMP**) je uređaj koji se koristi za mjerenje i kontrolu proptoka plinova. Kontroler masenog protoka je dizajniran i kalibrisan da kontroliše specifičnu vrstu plina pri određenim režimima protoka. KMP se može podesiti na rad od 0 do 100% svog punog režima rada, ali se najčešće radi sa 10 do 90% njegovog punog režima, kada se ostvaruje najveća preciznost. KMP mogu biti analogni ili digitalni; digitalni kontroloro protoka obično može manipulisati sa više vrsta plinova, dok je analogni kontrolor ograničen samo na jednu vrstu plina, za koju je kalibrisan.

Svi kontrolori masenog protoka imaju ulazni otvor, izlazni otvor, senzor masenog protoka, te proporcionalni kontrolni ventil. KMP se montira zajedno sa kontrolnim sistemom, kojem se daje ulazni signal željenog masenog protoka od strane operatora (ili računara) koje on upoređuje sa vrijednostima masenog protoka iz senzora, te prilagođava proporcionalni ventil na takav način da se dobije željeni protok.

Kontrolori masenog protoka moraju se opskrbljivati plinom određenog ranga pritiska. Nizak pritisak neće ubaciti dovoljno plina u KMP, te je tada teško podesiti parametre koje treba kontrolisati, dok previsok pritisak može uzrokovati neočekivana očitanja.

## Također pogledajte
*Mjerač masenog protoka

## Vanjski linkovi
*Mass Flow Controller Sizing Chart
*Read Mass Flow Control Application Stories
*Fundamentals of mass flow control 

Kategorija:Mjerni instrumenti
Pamirske planine

**Pamirske planine** se nalaze u Centralnoj Aziji i formirane su od planinskih masiva Tian Shan, Karakoram, Kunlun, i Hindu Kush. Spadaju u najveće svjetske planine. Poznate su i po svom kineskom nazivu "planine luka".

Pamirske planine se većinom nalaze u Tadžikistanu, a dijelom i u Kirgistanu, Afganistanu i Pakistanu.

## Geografija 
Najveći vrhovi u Pamirskim planinama su *Ismoil Somoni* (nosio naziv Staljinov vrh 1932-1962 i Komunistički vrh 1962-1998) sa visinom 7.495 m, zatim vrh *Ibn Sina* (nosio naziv Lenjinov vrh) 7.134 m i vrh *Korzenevskaja* sa visinom 7.105 m.

Na Pamirskim planinama se nalaze brojni glečeri od kojih je najveći Fedčenko glečer (77&nbsp;km), najveći u bivšoj SSSR.

## Također pogledajte 
* Srednja Azija

Kategorija:Planine u Afganistanu
Kategorija:Planine u Kirgistanu
Kategorija:Planine u Pakistanu
Kategorija:Planine u Tadžikistanu
Dunavska komisija

mini|desno|300px|Zemlje članice (tamnozeleno) i zemlje posmatrači (svijetlozeleno) Dunavske komisije
**Dunavska komisija** je međunarodna organizacija dunavskih zemalja za plovidbu i prijevoz Dunavom.

Cilj organizacije je slobodna plovidba Dunavom i štićenje interesa dunavskih zemalja, te stvaranje bližih privrednih i kulturnih veza zemalja članica s drugim zemljama. Svaka zemlja članica zadužena je za upravljanje vlastitim dijelom rijeke. Komisija je odgovorna za stvaranje tehničkog i pravnog okvira za plovidbu Dunavom.

Ova organizacija nije isto što i Međunarodna komisija za zaštitu Dunava koja je osnovana 1998. godine, i čiji je glavni cilj zaštita vode i okoliša Dunava.

Svaka zemlja ima jednog predstavnika u komisiji, između kojih se na mandat od tri godine izabiru predsjednik, potpredsjednik i sekretar.

Sjedište organizacije je od 1954. godine u Budimpešti u Mađarskoj. Službeni jezici su njemački, francuski i ruski.

## Zemlje članice 
Zemlje članice Dunavske komisije su:

*  Austrija
*  Bugarska
*  Hrvatska
*  Mađarska
*  Moldavija
*  Njemačka
*  Rumunija
*  Rusija
*  Slovačka
*  Srbija
*  Ukrajina

## Zemlje posmatrači 
Zemlje sa statusom posmatrača u Dunavskoj komisiji su:

*  Češka
*  Francuska
*  Holandija
*  Turska

## Historija 
Prva Dunavska komisija je stvorena Pariskim mirovnim sporazumom koji je potpisan 30. marta 1856. godine, i kojim je okončan Krimski rat. Ova komisija je trajala do 1938. godine.

Današnja komisija je stvorena konferencijom u Beogradu koja je održana 18. augusta 1948. godine. Sporazum su potpisale Bugarska, Mađarska, Rumunija, Čehoslovačka, Ukrajina, Sovjetski Savez i Jugoslavija, a stupio je na snagu 11. maja 1949. godine. Godine 1960. je u komisiju primljena i Austrija, a Njemačka je u komisiju ušla tek 1998. godine, pedeset godina nakon osnivanja. Njenom ranijem članstvu protivio se SSSR.

## Vanjski linkovi 
* Zvanična stranica

Kategorija:Međunarodne organizacije
Kategorija:Dunav
Oktanski broj

**Oktanski broj** je mjerilo određivanja kvaliteta goriva. Vrijednost oktanskog broja za izooktan (2,2,4-trimetil pentan) je označena sa 100, a n-heptana kao 0. Smjese ova dva ugljikovodika obilježene su brojčanim vrijednostima koje odgovaraju zapreminskom udjelu izooktana. Određivanje oktanskog broja se bazira na sposobnosti da sagorijeva ravnomjerno, tj. bez detonacija. Npr. gorivo koje ima iste detonacione osobine kao i smjesa 90% izooktana i 10% heptana, imaće oktanski broj 90. Pojava detonacije praćena je lupanjem u cilindru motora, a može doći i do zapaljenja smjese. Pri tome udarna snaga radi protiv klipa i djeluje kao kočnica, povećava temperaturu motora i skraćuje mu vijek trajanja. Oktanski broj zavisi od sastava goriva, a može se povećati dodatkom aditiva. Thomas Midgley je otkrio da tetraetil olovo im antidetonacione osobine. Kako je olovo štetno za okolinu, pronađene su i neke zamjene (metanol, izopropanol, metil tercbutil eter, itd). Bezolovni benzini danas sadrže tercijarni amilmetil eter (TAME) ili tercijarni butilmetil eter (MTBE).

## Također pogledajte
*Cetanski broj

## Reference 
## Vanjski linkovi 
Kategorija:Prerada nafte
Kategorija:Petroekonomija
Kategorija:Skale
Artritis

[mini|desno|Ruke zahvaćene [reumatoidni artritis|reumatoidnim artritisom, autoimunim oblikom artritisa]]
**Artritis** (grč. *arthros* = zglob) jest upalna bolest koja najčešće zahvata zglobove, tj. smatra se **upalom zglobova**. U engleskoj literaturi pojam *arthritis* podrazumijeva potpuno drugo stanje, odnosno bolest, koji bi značio *degenerativne promjene* - artroze, što odgovara engleskom pojmu *osteoarthritis*. Dok su artroze *hladna* stanja zglobova, pri kojima dolazi do trošenja zgloba, *upalna* stanja povezana su sa zagrijavanjem, nateknućem i crvenilom.

## Podjela 
U principu, vrste artritisa dijele se u zavisnosti od njegovog uzroka. Akutni i opasna vrsta oboljenja je bakteriološki artritis, koji se može dokazati klicama u zglobu. Po područjima koja zahvata, artritis se može podijeliti na monoartritis (oboljenje samo jednog zgloba), oligoartritis (nekoliko zglobova) i poliartritis.

## Reference 
## Vanjski linkovi 
* Američki koledž za reumatologiju– Američko profesionalno društvo reumatologa
* Nacionalni institut za artritis i mišićno-koštane i kožne bolesti- Američki Nacionalni institut za artritis i mišićno-koštane i kožne bolesti
* Ultimativna dijeta za artritis Fondacija za artritis

Kategorija:Bolesti povezane sa starenjem
Kategorija:Artritis
Kategorija:Upale
Kategorija:Reumatologija
Kategorija:Bolesti kostiju
Aditiv (gorivo)

**Aditivi za gorivo** su sredstva koja se dodaju gorivu s ciljem da poboljšaju pojedine osobine goriva. Benzinu se dodaju sljedeća sredstva:
*Sredstva protiv lupanja
*Antioksidansi
*Inaktivatori metala
*Sredstva za uklanjanje taloga
*Sredstva za zaštitu od korozije
*Boje
*Surfaktanti
*Sredstva za podmazivanje
*Sredstva za uklanjanje željeza

Dizel-gorivu se dodaju:
*Sredstva za olakšanje paljenja
*Stabilizatori
*Sredstva za zaštitu od korozije

## Reference 
## Vanjski linkovi 
* https://www.fuelox.com/fuel-additives-101-what-they-are-how-they-work-and-when-to-use-them/?srsltid=AfmBOopWKeV47_uNJAyLqLEZTwEmpXqB05Lz5hE1ZCA3WRsVMfO1fHyR
* https://plenergy.es/en/what-are-fuel-additives-used-for/
* https://www.sciencedirect.com/science/article/abs/pii/S0960148121014506

Kategorija:Goriva
Cetanski broj

**Cetanski broj** je mjerilo kvaliteta dizel goriva. Cetanski broj odgovara zapreminskom procentu cetana (C16H34) u smjesi sa alfa-metil-naftalenom, koje ima ekvivalentne osobine paljenja sa ispitivanim gorivom. Cetan je nerazgranati ugljikovodik koji se lako pali pri kompresiji, te je njegov cetanski broj označen sa 100. Cetanski broj alfa-metil-naftalena je 0. Aditivi koji povećavaju cetanski broj su alkil nitrati i di-tercbutil peroksid.

## Također pogledajte
*Oktanski broj

## Reference 
## Vanjski linkovi 
* Article by Bruce Hamilton
* Explanation of Cetane from BP
* https://taylorandfrancis.com/knowledge/Engineering_and_technology/Chemical_engineering/Cetane_number/

Kategorija:Goriva
Kategorija:Skale
Dizel gorivo

**Dizel gorivo** je jedan od glavnih produkata prerade nafte. Ono se destiluje između 170 i 360&nbsp;°C, a služi za pogon dizel motora. Postoje: vrlo lahko dizel gorivo (za brzohodne mašine i niske temperature okoline), lahko dizel gorivo (za brzohodne mašine kad temperature nisu niske), i srednje i teško dizel gorivo (za stabilne dizel motore i dizel motore na brodovima).

Kvalitet goriva određuje cetanski broj (kvalitet zapaljenja). On ne smije biti prevelik jer uzrokuje nepotpuno sagorijevanje i pojavu dima u gasovima sagorijevanja. Njegov minimum je između 25 i 45 u zavisnosti od vrste dizel goriva.

Za pripremu dizelskog goriva koristi se frakcija petroleja i lakog plinskog ulja, tj. frakcije koje destiliraju od 170&nbsp;°C  do 360&nbsp;°C. Za pripremu dizelskog goriva ne može se koristiti plinsko ulje dobiveno kreking preocesima ako nije obrađeno vodikom.

Kod dizelskog goriva važno svojstvo jest temperatura filtrabilnosti. Ona može biti u ljetnim mjesecima viša, a u zimskim niža (-5&nbsp;°C do -9&nbsp;°C ). Osim temperture filtrabilnosti važan je i maseni udio ukupnog sumpora koji ne smije biti veći od 1,0% zbog korozivnog djelovanja. 
Važna veličina je cetanski broj ili dizel-indeks. To je mjera sposobnosti paljenja dizelskog goriva. Što je cetanski broj veći, to je bolja sposobnost paljenja dizelskog goriva. Cetanski broj je odnos između volumena brzogorućeg cetana (n-heksadekan) i volumena slabogorućeg B-metilnaftalena. Najveći cetanski broj imaju parafini, zatim nafteni, a najmanji aromati. Cetanski broj dizelskog goriva iznosi 40 do 45.

## Također pogledajte 
* Biodizel
* Dizelski motor
* Kerozin

Kategorija:Goriva
Kategorija:Karcinogene grupe 2B po IARC
Rak testisa

mini|desno|200px|Presjek testisa zahvaćenog seminomom
**Rak testisa** je rak koji se javlja na testisima kod muških jedinki. Rak testisa čini 1% svih malignih tumora kod muškaraca. Najčešći je malignom muškaraca u dobi od 15. do 40. godine. Proizvodi tih tumora, alfafetoprotein (AFP) i humani koriogonadotropin (HCG) smatraju se danas u onkologiji najboljim serumskim tumorskim markerima. Postoje 4 pato-histološka tipa raka testisa ali najčešći su seminomi i teratomi.

## Etiologija 
Nije poznat uzok bolesti. Uočeno je, međutim, da se u 10% oboljelih nalazi i kriptorhizam. Uočeno je da 20-30% bolesnika s tim malignomom ima oligospermiju ili azospermiju i prije provedene onkološke terapije.

## Simptomi 
Kod raka testisa nalazi se difuzno zadebljenje čitavog testisa, bol slabog ili srednjeg inteziteta unutar skrotuma ili donjeg dijela stomaka, pretjerana osjetljivost, gubitak seksualne aktivnosti, krv u spermi, generalna slabost. Testis sa tumorom može biti znatno uvećan (do 3 puta), dok se drugi testis u tom slučaju smanjuje kao posljedica slabijeg dotoka krvi.

## Dijagnoza 
Osnovna pretraga je bimanualna palpacija, a dopunjuje se ultrazvučnim pregledom skrotalnog područja. Konačna potvrda dijagnoze je histološka analiza. Ispravan hirurški pristup testisu je ingvinalnim putem, a kontraindiciran je transskrotalni pristup.

## Prognoza 
Više od 90% bolesnika svih stadija te bolesti moguće je danas izlječiti. Osobito je važno naglasiti da se izlječi oko 85% bolesnika s diseminiranom bolešću.

## Reference 
## Vanjski linkovi 
* 
* Stranica o svjesnosti raka testisa

Kategorija:Onkologija
Karakul (Tadžikistan)

mini|desno|300px|Pogled na Karakul iz svemira
**Karakul** je jezero u Pamirskim planinama u Tadžikistanu. Dugo je 25&nbsp;km i leži na nadmorskoj visini 3.900 metara. Poluostrvo na južnom dijelu jezera i ostrvo na sjevernom dijele jezero na dva bazena, manji istočni koji je relativno plitak (13–19 m) i veći zapadni sa dubinom od 221 do 230 metara.

Karakul leži u kružnoj depresiji koja je ustvari krater meteorita prečnika 45&nbsp;km. Pretpostavlja se da je meteorit udario u Zemlju prije pet miliona godina.

## Vanjski linkovi 
* http://earthobservatory.nasa.gov/Newsroom/NewImages/images.php3?img_id=16564 
* https://web.archive.org/web/20101115045159/http://www.passc.net/EarthImpactDatabase/karakul.html

Kategorija:Jezera u Tadžikistanu
Kategorija:Earth Impact Database
Kategorija:Udarni krateri u Tadžikistanu
Kategorija:Jezera u udarnim kraterima
Kategorija:Neogenski udarni krateri
Kategorija:Pliocenska Azija
Kategorija:Ramsarska područja u Tadžikistanu
Kategorija:Važna ornitološka mjesta u Tadžikistanu
Kljove

mini|desno|250px|Morževi sa kljovama
**Kljove** su ekstremno dugi sjekutići kod nekih sisara koje su vidljive prilikom zatvorenih usta. U životinje s kljovama spadaju slonovi, bradavičaste svinje, morževi i narvali.
Kljove se mogu naći kod raznih grupa životinja. Tako su kljove kod slonova i kod njihovih izumrlih srodnika (između ostalih mamuti i mastodonti) ekstremno izduženi i okrenuti prema naprijed sjekutići gornje čeljusti (kod mastodonta i iz donje vilice). Najduža kljova jednog slona imala je 351 cm. I dugačka kljova narvala je preoblikovani sjekutić. Nasuprot tome, morževe kljove su se razvile od očnjaka u gornjoj vilici.

Slonovske kljove koriste ljudi da bi dobili slonovaču, koja se koristi za pravljenje nakita, tipki za klavir i ostalih predmeta.
## Vanjski linkovi 
* http://www.vef.hr/vetarhiv/papers/2006-76-7-12.pdf
* http://www.science.smith.edu/departments/Biology/VHAYSSEN/msi/default.html
* http://www.fao.org/fi/website/FIRetrieveAction.do?dom=species&fid=2742 

Kategorija:Anatomija sisara
Konjuh (preduzeće)

**Konjuh** dioničko društvo za proizvodnju i promet namještaja Živinice. Osnovano je 1885.Ime Konjuh dobija tek nakon Drugog svjetskog rata. Jedno od najvećih preduzeća u Bosni i Hercegovini.

Proizvodi i prodaje namještaj većim dijelom od bosanske bukve, koja je izuzetno cijenjena u svijetu. Kompanija je specijalizovana za proizvodnju trpezarijskih stolova i stolica, kancelarijskog i školskog namještaja. U Konjuhu je zaposleno nešto više od 1200 ljudi , a svoje proizvode izvozi na prostore zemalja bivše Jugoslavije, Francuske, Italije, Njemačke, Švicarske, Danske, Grčke, Češke i Velike Britanije.

## Reference
## Vanjski linkovi 
* Samir Karić, 25. august 2013 *Čaušević: Država kao prelazno rješenje za Konjuh* intervju iz Oslobođenje

Kategorija:Kompanije u Bosni i Hercegovini
Kategorija:Živinice
Kategorija:Kompanije drvne industrije u Bosni i Hercegovini
Kategorija:Kompanije osnovane 1885.
Kategorija:Industrija u Bosni i Hercegovini
Marija Kristina, vojvotkinja Tešina

**Marija Kristina Ivana Josipa Antonija Habsburško-Lotarinška** (13. maj 1742 - 24. juni 1798) je zajedno sa svojim mužem bila vladarica Tešina.

Marija Kristina je bila peto dijete i četvrta kćerka Marije Terezije Austrijske i Franje I, cara Svetog Rimskog Carstva. Bila je majčina miljenica i Mariji Tereziji najdraže od njeno šesnaestero djece. Pažnja koju joj je majka ukazivala izazivala je ljubomoru njene braće i sestara, pogotovo cara Josipa II. Loš odnos između Marije Kristine i Josipa II poticala je njegova prva žena, Izabela Marija od Parme. Na dvoru je bila poznata kao Marie Christine (francuski oblik imena) ili kao Mimi.

Marija Kristina je bila vrlo inteligentna žena koja je znala kako manipulirati svojim roditeljima, pogotovo majkom. Iznenadna smrt njenog oca, cara Franje I, i depresija koju je njena majka tada proživjela omogućila je Mariji Kristini da natjera svoju majku da joj dopusti da se uda za princa kojeg sama izabere - bila je jedino od Marijine Terezijine djece koje se vjenčalo po svom izboru. Izabrala je Alberta Saksonskog i paru je dodijeljena uprava nad Austrijskom Holandijom. Činjenica da je Mariji Kristini bilo dozvoljeno izabrati muža razljutilo je njene sestre, koje su bile poudavane onako kako je odgovoralo politici njihove majke. Nikada više nije uspostavila dobar odnos sa njima.

Po njihovom vjenčanju, 8. aprila 1766. godine, Marija Terezija je novog zeta postavila za maršala i guvernera u Ugarskoj, te omogućila kćerki i njenom mužu lagodan i bezbrižan život. Albert i Marija Kristina su imali samo jedno dijete, kćerku zvanu Marija Kristina, koja je rođena 16. maja 1767. godine i umrla sljedećeg dana. Kako par više nije mogao imati djece, Marijin Kristinin brat Leopold im je dao na odgoj svoga vlastitog sina Karla.

Marija Kristina je umrla 24. juna 1798. godine od nepoznate stomačne bolesti. Nakon njene smrti Albert je nastavio vladati Tešinom sam sve do svoje smrti 1822. godine. Sahranjena je zajedno sa svojim mužem i kćerkom, a na njen grob Albert je dao ugravirati *Uxoris optimal, Albert* ("Najboljoj supruzi, Albert)".

## Porijeklo 
Kategorija:Vojvode Tešina
Kategorija:Habsburg-Lotaringovci
Kategorija:Nadvojvotkinje od Austrije
Ferdinand Este-Austrijski

**Ferdinand Karlo Antun Josip Ivan Stanislav Este-Austrijski** (1. juni 1754 - 24. decembar 1806) rođen je u palači Schönbrunn kao četrnaesto dijete i četvrti sin Marije Terezije Austrijske i Franje I, cara Svetog Rimskog Carstva. Proglašen je nasljednikom vojvodstava Modene i Reggia, ali nikada nije vladao zahvaljujući Napoleonovim ratovima.

Godine 1763. Herkul III Modenski, posljednji vojvoda Modene iz dinastije Este, potpisao je sporazum sa caricom Marijom Terezijom kojim je njegova kćerka jedinica, Marija Beatricija, zaručena za devetogodišnjeg Ferdinanda, te je on time postao sunasljednik Modene. Prethodni sporazum iz 1753. godine učinio je Ferdinandovog starijeg brata Leopolda nasljednikom Modene, ali kako je 1761. godine umro njihov stariji brat Karlo Josip i Leopold tako postao nasljednik velikog vojvodstva Toskane, dogovor je promijenjen u Ferdinandovu korist.

Dana 15. oktobar 1771. godine Ferdinand je oženio Mariju Beatriciju i sa njom imao devetero djece.

Godine 1780. njegov stariji brat, Leopold II, car Svetog Rimskog Carstva, učinio ga je guvernerom Lombardije. Ferdinand je sa porodicom živio u Milanu sve dok 1796. godine Napoleon nije izvršio invaziju na Milano i prisilio porodicu na povratak u Austriju. Vojvoda Herkul III je također morao pobjeći i tako je okončana monarhija u Modeni.

Po sporazumu iz 1797. godine Hekrul III je dobio vojvodstvo Breisgau, habsburšku teritoriju u jugoistočnoj Njemačkoj. Po Herkulovoj smrti 1803. godine Ferdinand je naslijedio to vojvodstvo zajedno sa titulom vojvode od Modene i Reggija. Godine 1805. zamijenio je Breisgau za veliko vojvodstvo Baden. Ferdinand je umro sljedeće godine u Beču.

## Porijeklo 
## Vanjski linkovi 
* 

Kategorija:Italijanski vladari
Kategorija:Habsburg-Lotaringovci
Kategorija:Esteovci
Kategorija:Nadvojvode od Austrije
Slonovača

[mini|desno|300px|[Konj napravljen od slonovače]]
**Slonovača** je naziv za materijal koji se pravi od zuba, odnosno kljova, određenih životinja kao što su slonovi, nilski konji, morževi, narvali i sl. Najčešće se dobija od slonovih kljova, pa otuda i naziv *slonovača*.

Slonovača se koristi u pravljenju ukrasnih predmeta ili predmeta za praktičnu upotrebu. Prije korištenja vještačkih materijala (plastika i sl.), slonovača se koristila za pravljenje bilijarskih kugli, tipki za klavir, dugmadi i raznih ukrasa.

Zbog masovnog opadanja populacije životinja koja se koristi za proizvodnju slonovače, uvoz i prodaja je zabranjena. Svjetska zabrana trgovine slonovačom je uslijedila 1989, ali Ujedinjene Nacije su 2002. godine djelimično dozvolili nekim zemljama da izvoze određene količine slonovače. Neke zemlje kao što su Zimbabve, Namibija i Bocvana tvrde da je trgovina slonovačom neophodna radi stimulisanja lokalne ekonomije i smanjenja broja slonova koji navodno štete okolišu. Većina trgovine slonovačom je nelegalna.

Međunarodni fond za dobrobit životinja (IFAW) navodi da se godišnje ubije oko 50,000 slonova zbog njihovih kljova.  

## Reference 
## Vanjski linkovi 
* 

Kategorija:Prirodni materijali
Kategorija:Vajarski materijali
Permanganat

mini|Struktura permanganat iona
**Permanganati** je opći naziv za hemijske spojeve koji sadrže manganat (VII) ion (MnO4−). Pošto mangan u tim spojevima ima oksidacijsko stanje +7, permanganatni(VII) ion je jako oksidacijsko sredstvo. Ion ima tetrahedralnu geometriju. Rastvori permanganata su ljubičaste boje i stabilni su u neutralnim i blago bazičnim sredinama. Tačna hemijska reakcija zavisi od prisutnih organskih nečistoća i oksidanta koji se koristi. Naprimjer, trihloroetan (C2HCl3) se oksidira u prisustvu natrij-permanganata i daje ugljik-dioksid, mangan-dioksid, ione natrija (Na+), hidronij ione (H+) i ione hlora (Cl-).

Permanganati su vrlo korisni reagensi sa organskim spojevima, ali nisu izrazito selektivni. Termalno, magnanati(VII) nisu stabilni. Naprimjer kalij-permanganat se raspada na temperaturi od 230&nbsp;°C na kalij-manganat i mangan-dioksid, otpuštajući kisik:

:2 KMnO4 → K2MnO4 + MnO2 + O2

## Također pogledajte 
* Hromat

## Reference 
Kategorija:Anioni
Kratkofil

**Kratkofil** je godišnji međunarodni festival kratkog filma koji se održava u Banjoj Luci. U toku festivala se održavaju mnogobrojni koncerti, zabave, projekcije i drugi događaji. Veče prije početka programa održava se otvaranje dok je posljednje veče rezervisano za zatvaranje festivala gdje se i dodjeljuju nagrade pobjednicima. Najveća nagrada se zove *Grand Prix*. Prve godine ovu nagradu osvojilo je filmsko ostvarenje "Sjeme" Wojciecha Kasperskog.

Prvi Kratkofil održan je od 7. do 10. juna 2007. godine. Od tada je prikazano na stotine kratkih igranih, animiranih, dokumentarnih i eksperimetalnih filmova sa svih kontinenata. Festival sarađuje sa mnogim značajnim, sličnim festivalima u gradovima kao što su Clermont-Ferrand, Tampere, Sidney, Dublin i Uppsala. Ambasada SAD-a u BiH podržava ovaj festival od njegovog osnivanja. Ostali sponzori su Kancelarija specijalnog predstavnika EU i UNICEF-a. 
## Nagrade 
### 2008 
* Grand Prix: Rvanje, Island. Režija Grimur Hakonarson
* Najbolji igrani film: Na ivici iz Švajcarske-Njemačke, u režiji Reta Kafija
* Posebno priznanje za igrani film: AgapE, u režiji Slobodana Maksimovića iz Slovenije
* Najbolji eksperimentalni film: Skoro pa član porodice, Švedska, u režiji Astrid Goranson
* Posebno priznanje za najbolji eksperimentalni film: Poprilično srećna žena, u režiji Marie – Hélène Panisset
* Najbolji animirani film: Ona koja mjeri, iz Hrvatske, u režiji Veljka Popovića
* Posebno priznanje za animirani film: O ljubavi, mržnji i onom trećem, iz Njemačke u režiji Tobias Biligera
* najbolji dokumentarni film: PRC, iz Srbije, u režiji Dušana Čavića i Dušana Šaponje
*Najbolji domaći film: Krajski vrt, u režiji Bojana Stevanića

## Vanjski linkovi 
*Zvanična stranica

## Reference 
Kategorija:Kultura u Banjoj Luci
Kategorija:Filmski festivali
Afrički slon

**Afrički slon** je naziv za vrste slonova iz roda *Loxodonta*. Iako se uobičajeno vjeruje da je ime vrste dao 1825. Georges Cuvier., Cuvier je u stvari dao ime Loxodonte. Anonimni autor je romanizirao izgovor u Loxodonta, i ICZN ga prepoznaje kao mjerodavni autoritet.

Fosili Loxodonta su jedino nađeni u Africi, gdje su se primjerci razvili u srednjem Pliocenu.

## Veličina 
Mužjaci su visoki u prosjeku 3,64 metra i teški 5.455&nbsp;kg, dok su ženke visoke oko 3 metra i teške između 3.636&nbsp;kg i 4.545&nbsp;kg.

## Vrste 
Vrste afričkog slona su:

* *Loxodonta adaurora* (izumrla vrsta)
* Savanski afrički slon (*Loxodonta africana*)
* Šumski afrički slon (*Loxodonta cyclotis*)

Nekada su se ove dvije vrste smatrale jedinstvenom vrstom sa nazivom *Loxodonta africana*, ali danas se zvanično vode kao dvije zasebne vrste. Šumski afrički slon ima dužu i zakrivljeniju donju vilicu, okruglije uši, pet noktiju na prednjim (savanski ima četiri), a četiri na zadnjim nogama (savanski ima tri), uspravnije kljove i u prosjeku je manji.

## Reference 
## Vanjski linkovi 
* 
* 

Kategorija:Surlaši
Gotfrid, vojvoda Normandije

**Gotfrid V** (24. august 1113 - 7. septembar 1151), poznat kao **Plantagenet** i **Gotfrid Lijepi** (francuski: Geoffroy le Bel) je bio anžuvinski grof od 1129. i normanski vojvoda od 1144. godine.

Gotfrid je bio najstariji sin anžuvinskog grofa Fulka V i Ermengarde od Maine, nasljednice Ilije I od Maine. Nadimak Plantagenet dobio je po žutom cvijetu brnistre koji mu je bio simbol (lat. *planta* - biljka, fr. *genêt* brnistra).

Henrik I, kralj Engleske, je poslao svoje kraljevske delegate u Anžuj kako bi mu predložio brak sa njegovom kćerkom jedinicom i nasljednicom Matildom, udovicom Henrika V, cara Svetog Rimskog Carstva. Sporazum je postignut i brak između petnaestogodišnjeg Gotfrida i dvadesetsedmogodišnje Matilde je sklopljen 17. juna 1128. godine. Brak je trebao zapečatiti mir između Henrikove Normandije i Gotfridovog Anžuja. Matilda je bila jedanaest godina starija od Gotfrida i ponosna na svoju titulu carice koju je držala po prvom braku, a po braku sa Gotfridom zamijenila titulom obične grofice. Iako su uspjeli dobiti tri sina, njihov brak je bio veoma buran s dugim periodima razdvojenosti.

Godinu dana po Gotfridovom vjenčanju njegov otac je napustio Anžuj i abdicirao u Gotfridovu korist kako bi odselio u Jerusalem, oženio ondašnju kraljicu Melisendu i postao kralj Jerusalema.

Nakon smrti kralja Henrika I 1135. godine Matilda je ušla u Normandiju kako bi se proglasila vojvotkinjom i vladaricom. Normandija joj je se pokorila i priznala je za vladaricu, ali baroni iz Engleske do koje nije mogla doći na vrijeme odbili su to učiniti i umjesto nje za vladara priznali njenog rođaka, Stjepana od Bloisa. Normandija je ubrzo ponovila postupak Engleske i priznala Stjepana za vojvodu. Sljedeće godine Gotfrid je prepustio dio svoje teritorije lokalnom plemiću koji je zato trebao pomoći njegovoj supruzi da ostvari svoje nasljedno pravo. Matilda je na kraju uspjela pokoriti Englesku, svrgnuti i zatvoriti Stjepana te proglasiti se vladaricom, ali Stjepanova supruga, Matilda I, grofica Bulonja, je oslobodila muža i vratila ga na prijestolje.

Godine 1142. Gotfrid je počeo otimati Normandiju od Stjepana i do ljeta 1144. godine proglasio se vojvodom Normandije, u kojoj je on vladao kao osvajač, a Matilda kao zakonska nasljednica. Gotfrid i Matilda su vladali Normandijom sve do 1149. godine, kada su je zajedno prepustili najstarijem sinu Henriku, što je kralj Luj VII Francuski priznao sljedeće godine.

Gotfrid je također uspio suzbiti tri pobune barona u Anžuju: pobunu iz 1129. godine, pobunu iz 1135. godine i pobunu koja je trajala od 1145. do 1151. godine. Mogućnost pobune usporavala je osvajanje Normandije i onemogućila Gotfridu intervenciju u Engleskoj.

Vojvoda Gotfrid je umro iznenada 7. septembra 1151. godine. Godine 1153. sporazum iz Winchestera osigurao je Stjepanu engleski tron, ali je također odredio da će ga naslijediti Gotfridov i Matildin sin.

Gotfrid je pripadao dinastiji Châteaudun, ali njegovi potomci su poznatiji kao Plantageneti zahvaljujući njegovom nadimku.

Kategorija:Supružnici engleskih vladara
Kategorija:Vojvode Normandije
Kategorija:Grofovi Anžuja
Kategorija:Šatodenovci
Upaljač

mini|desno|300px|Razne vsrte upaljača
**Upaljač** je sprava koja služi za stvaranje iskre ili plamena. Sastoji se od metalnog ili plastičnog spremnika ispunjenog tekućinom (najčešće plin, benzin), kao i izvora paljenja (kremen ili električna iskra). Postoje upaljači koji se mogu nadopunjavati plinom i kojima je moguće mijenjati kremen, ali najpopularniji su upaljači koji se jednostavno bacaju kada potroše plin.

Upaljači najčešće služe za paljenje cigareta, cigara, lula, plina ili bilo čega drugog što je zapaljivo.

## Također pogledajte 
* Šibice

## Reference 
## Vanjski linkovi 
* 

Kategorija:Pušenje
Kategorija:Vatra
Kategorija:Njemački izumi
Lula

mini|desno|300px|Različite vrste lula
**Lula** je sprava koja se koristi za pušenje. Struktura lula je veoma različita, ali se većina lula sastoji od dijela gdje se nalazi supstanca koja se puši (najčešće duhan), i nekog vida cijevi koja dovodi dim do usta.
Osnovni dijelovi lule su glava lule i vrat lule sa kanalom za zrak (dim), te usnik sa tenonom.

Lule su se vremenom modernizovale i kroz historiju su se pravile od različitih materijala kao što su glina, keramika, staklo, "morska pjena", porculan, kamen, drvo i različitih kombinacija. Neke lule se prave sa posebnom mehanikom kao što su vodene lule. Postoje i skupocjene lule koje su ukrašene dragim kamenjem.

## Reference 
## Vanjski linkovi 
Kategorija:Pušenje
Lipecka oblast

**Lipecka oblast** () jest federalna oblast u Rusiji. Prema popisu iz 2010. godine u ovoj oblasti je živjelo 1.173.513 stanovnika. Administrativno središte oblasti je Lipeck. Oblast je uspostavljena 6. januara 1954.

## Reference 
## Vanjski linkovi 
* Zvanična stranica 

Kategorija:Oblasti u Rusiji
Kategorija:Države i teritorije osnovane 1954.
Kategorija:Centralni federalni okrug
Lignin

mini|200px|Primjer moguće strukture lignina
**Lignin** je pojam koji se odnosi na grupu makromolekularnih spojeva izgrađenih od fenilpropanskih jedinica. Naziv lignin potiče od latinskog naziva za drvo - *lignum*. Lignini različitih biljnih vrsta se dosta razlikuju. Prirodni lignin podliježe hemijskim promjenama pod uticajem povišene temperature ili reagenasa. Lignini lahko reaguju sa hlorom, što omogućava njihovo uklanjanje u procesu proizvodnje celuloze. Rastvorljivost u bazama uz zagrijavanje omogućava proces delignifikacije kod natronskog i sulfatnog procesa proizvodnje celuloze.

## Reference 
## Vanjski linkovi 
Kategorija:Fitohemikalije
Katarina Kotromanić (celjska grofica)

**Katarina Kotromanić** (prije 1349. - nakon 1400.), grofica Celja, bila je kćerka bosanskog kneza Vladislava Kotromanića i Jelene Šubić ili kćer bana Stjepan Bobovačkog i njegove treće supruge Pjast banice Elizabete.

U izvorima se prvi put spominje 1377.  Godine 1361, još za života grofa Ulrika I, udala se za Hermana I i sljedeće godine rodila prvog od dvojice sinova, Hansa. Godine 1365. rodila je muževog nasljednika, budućeg grofa Hermana II.

Katarinin sin je bio otac Barbare Celjske, carice Svetog Rimskog Carstva, a preko nje Katarina je predak svih današnjih evropskih kraljevskih porodica.

## Porijeklo 
Katarina je patrilinearno bila potomak bosanske vladarske porodice Kotromanića, a njena majka je bila potomak hrvatske vladarske porodice Šubića. Majka njenog oca, Jelisaveta Nemanjić, bila je kćerka srpskog kralja čija je majka bila potomak dinastije Anžuj porijeklom iz Napulja i ugarske princeze čija je majka bila kćerka poglavara turskog plemena Kumana.
##### Prikaz srodstva Stefana Nemanje s Elizabetom Habsburškom 
Prikaz srodstva srpskog župana Nemanje s austrijskom princezom Elizabetom, preko Katarine.
* Stefan Nemanja,
* Stefan Prvovjenčani,
* Stefan Uroš I,
* Dragutin Nemanjić,
* Jelisaveta Nemanjić,
* Stjepan II Kotromanić ili Vladislav Kotromanić,
* Katarina Kotromanić (celjska grofica),
* Herman II Celjski,
* Barbara Celjska,
* Elizabeta Luksemburška,
* Elizabeta Habsburška

## Također pogledajte 
* Katarina Kotromanić, kćerka bana Stjepana i tetka Katarine Kotromanić Celjske .
* Katarina Kotromanić, kćerka bana Prijezde I, koja je bila supruga nekog od blagajskih vojvoda .
* Katarina Tomašević, kćerka bosnaskog kralja Tomaša i Katarine Kosače
* Katarina Branković, supruga grofa Ulirha II Celjskog, kćerka despota Đurađa.
* Katarina od Velike, supruga Radivoja Ostojića, pa zatim Ivana Seckeja.
* Katarina Kosača, supruga Stjepana Tomaša.

## Reference 
Kategorija:Celjski grofovi
Katarina
Kategorija:Bosanske princeze
Ihtiologija

mini|desno|300px|Anatomija ribe
**Ihtiologija** (grč. *ikhthu* - riba; *logos* - nauka) je grana zoologije koja se bavi proučavanjem riba. Ihtiologija uključuje proučavanje skeletnih riba (Osteichthyes), hrskavičavih riba (Chondrichthyes) i bezviličnih riba (Agnatha). Pretpostavlja se da u svijetu postoji oko 25.000 vrsta riba koje čine većinu u svijetu kičmenjaka. Iako je većina vrsta riba otkriveno, svake godine se u prosjeku opiše oko 250 novih vrsta.

Ihtiologija je usko povezana sa biologijom mora i limnologijom.

## Reference 
## Vanjski linkovi 
*
Kategorija:Podoblasti zoologije
Pčelinjak

[mini|desno|300px|Pčelinjak u [Poljska|Poljskoj]]
**Pčelinjak** je mjesto na kojem su smještene košnice sa pčelama. Pčelinjak može biti selidbeni ili stacionirani. Također pčelinjak može biti konvencionalni i ekološki.

## Smještaj pčelinjaka 
* Nije dozvoljeno postaviti pčelinjak u blizini autoputa, željezničke pruge ili aerodroma, na udaljenosti manjoj od 50 metara zračne linije.
* Pčelinjak do 10 pčelinjih zajednica kojem je izletna strana okrenuta prema tuđem zemljištu ili javnom putu mora biti udaljen od međe tuđeg zemljišta odnosno ruba puta najmanje 10 metara.
* Kod pčelinjaka koji ima 11-20 pčelinjih zajednica ova udaljenost treba biti najmanje 20 metara.
* Ako u pčelinjaku ima više od 20 pčelinjih zajednica udaljenost od izletne strane do ruba javnog puta mora biti najmanje 50 metara, a do međe tuđeg zemljišta najmanje 20 metara.
* Ako su udaljenosti od izletne strane do međe tuđeg zemljišta ili ruba javnog puta zbog opravdanih razloga manje, pčelinjak mora biti odjeljen zaštitnom ogradom (zid, puna ograda, živa ograda) višom od 2 metra. Ova ograda mora biti s obje strane pčelinjaka 2 metra duža od dužine izletne strane pčelinjaka i postavljena najviše 10 metara od izletne strane.
* Nije dozvoljeno pčelinjak smještati u blizini šećerana, fabrika za preradu voća, vinarija, štala i gnojnica.
* Proizvodni pogoni koji se bave preradom voća, grožđa i drugih sličnih proizvoda, kad su u stanju štetnom za zdravlje pčela (vrenje i slično) moraju upotrebljenu onečišćenu ambalažu držati u zatvorenim prostorijama ili je na drugi način učiniti nedostupnim pčelama.

## Također pogledajte 
* Pčelarstvo

## Vanjski linkovi 
* 

## Reference 
Kategorija:Pčelarstvo
Mirmekologija

mini|desno|300px|Mravi
**Mirmekologija** (grč. *myrmex* - mrav; *logos* - nauka) je grana entomologije koja se bavi proučavanjem mrava. Mravi se često koriste kao grupa za ispitivanje evolucije i socijalnih sistema.

Njihova raznolikost i istaknutost u ekosistemima takođe ih je učinila važnim komponentama u proučavanju biodiverziteta i očuvanja. Odnedavno se kolonije mrava također proučavaju i modeliraju zbog njihove relevantnosti u mašinskom učenju, složenim interaktivnim mrežama, stohastičnosti mreža susreta i interakcija, paralelnom računarstvu i drugim računarskim poljima.

## Reference 
## Vanjski linkovi 
* http://www.cctvcambridge.org/antsdocumentary 
* Sleigh, Charlotte (2007) Six legs better : a cultural history of myrmecology. The Johns Hopkins University Press. 

Kategorija:Entomologija